Raġel ta’ 38 sena minn Ħal Tarxien u Ingliża ta’ 22 sena, idaħħlu l-isptar għall-kura għall-ġrieħi li ġarbu wara li kienu involuti f’inċident tat-traffiku fix-Xemxija. Ir-raġel kien ix-xufier ta’ vann li kien qed iġorr madwar 12-il turist. L-inċident seħħ għall-ħabta tal-4.15 p.m. fi Triq Telgħet ix-Xemxija meta l-vann kien sejjer fid-direzzjoni lejn il-Mellieħa, tilef il-kontrol u baqa’ dieħel f’arblu tat-tabelli. La x-xufier u lanqas l-Ingliża ma huma fil-periklu tal-mewt.